Rive se Distrik Ses word weer lewend in Kunstekaap | Netwerk24
Die akteur Basil Appollis volg die voetspore van die skrywer Richard Rive in sy vertoning "My Word! Redesigning Buckingham Palace", wat handel oor die lewe in Distrik Ses voor die stootskrapers gekom het. Dit word tot Saterdag in die Kunstekaap opgevoer. Foto: Kunstekaap
Dit is gegrond op die werk van die Kaapse skrywer en akademikus Richard Rive (1931-1989) en maak die daaglikse lewe en karakters van Distrik Ses, waar Rive grootgeword het, weer lewend. Die apartheidsregering het dié buurt aan die voet van Tafelberg in die 1970's gesloop en meer as 60 000 mense is ontheem en ontwortel. 'n Groot deel van die buurt is tot vandag toe onontwikkel.
Die veelbekroonde akteur Basil Appollis vertolk die rol van Rive en van die onvergeetlike karakters saam met wie hy grootgeword het. Dit is verwerk uit Rive se skryfwerk en Sylvia Vollenhoven het dit vir die verhoog aangepas.